# Nerea Garaizar Velasco

Nerea Garaizar Velasco (Getxo, Bizkaia, ) gizarte ekintzailea eta argazkilaria da. Bere lanak dokumentatzeko zein emozioak sortzeko tresna gisa duen boterearen berri ematen du. 2024. urtean Esku hutsik izeneko Euskadiko haurdunaldi-, eta jaioberri-dolu elkartearen banakako saria jaso zuen.
Garaizarren esanetan:
   «Nire umetokian bizi izan zen lehen haurtxo hark guztiz irauli zuen nire bizitza. Bakardade sakona sentitu nuen joan zenean, eta ez nekien nola aurkitu irteera; inguruan inork ez zuen horretaz hitz egiten. Aurrera egin ahal izan nuenean, oso argi izan nuen, nire lana emakumeei laguntzea izango zela, nik eta nire bikotekideak jasandakoa pasa ez zezaten. Argazkilari afizionatua nintzen, eta profesional izateko trebatu nintzen, argi bainuen haurtxo horiek (jaio bakoak) ikusarazi behar zirela.»

## Bizitza

Nerea Garaizar Velascok jaunartzean izan zuen lehen harremana argazkiarekin, botoi berdeko Werlisa bat oparitu baitzioten. Gero lagunekin txango guztietara eramaten zuen kamera. Hamahiru bat urte zituela argazkilaria izan nahi zuela esan zuen eta ez zioten serioan hartu, garestia ere bazela esan zioten eta baztertu egin zuen ideia. Une hartan ezinezkoa izan zen horretan aritzea, baina kameraren ondoan hazi zen, eguneroko momentuetan argazkiak ateratzen.
2007an, estresatuta zegoen lan-une batean, argazki-ikastaroak egiten hasi zen, teknikari buruz ikasteko hobby gisa, eta reflex kameren munduan murgildu zen. Argazkiak egiteak efektu terapeutikoa zuela konturatu zen, bisorearen bidez begiratzen zuenean horretan baino ez zela fijatzen, beste guztia ahaztuta.

### Lan ibilbidea

Amatasunak, maila pertsonalean familia argazki dokumentala deskubritu zion, eta hortik sortu zen beste familia batzuei argazkiak ateratzearen ideia, bere egunean berak egin ez zuena, oroitzapenak sortu.
Betidanik ohikoak izan dira argazkiak egitea ezkontza, familia bilera, graduazio edo jaunartzeetan; ezohikoa izan da, ostera, jaio aurreko seme-alaba baten heriotzean argazkiak ateratzea. Garaizarren iritziz, lehenik eta behin, debekatutakoarekin oso lotuta dagoelako da. Erditze bat oso lotuta dago sexualitatearekin, eta hori, gure gizartean tabutzat hartzen da, intimitatearekin lotzen delako. Garaizarri askoz ere intimoagoa iruditzen zaio eta ikaragarrizko esposizio-unea da ezkontza batean egiten den esposizioa, non esaten dugun pertsona askoren aurrean bizitza osorako beste pertsona bat maitatuko dugula.
Gizarte Hezitzailea, betidanik argazkigintzarako grina izan duena. Bere argazkiak nabarmentzen hasi ziren eta une horretan hasi zen argazki-saioetarako eskaerak jasotzen eta Uneak proiektua sortzen.
2017an, Blackkamera enpresan trebatzen jarraitzea erabaki zuen, eta bertan bere proiektua definitu zuen. Alaben argazki ugari zituela konturatu zen, baina argazki gutxitan agertzen zela haiekin. Amei, gurasoei, berak izan ez zituen argazkiak oparitzea erabaki zuen.
Bere lanen artean nabarmentzekoak dira Edoskitze saioak, non amei omenaldia egiten zaizkien. Bere lanak 2019an zein 2020an jaso zuen saria Marina Altako Amagandiko Edoskitzearen Argazki Lehiaketan. 2024an Esku hutsik elkartearen lehen sariak eman ziren Getxon, Nerea Garaizar argazkilaria, Basurtuko Unibertsitatea ospitaleko Lorea García eta Gasteizko Tejiendo taldea izan ziren lehen edizio horretako sarituak.
2021an sortu zen Gobernuz Kanpoko Esku hutsik elkarteko kidea da. Elkartearen bidez, Euskadi eta Nafarroan haurdunaldi-, eta jaioberri-dolua ikusarazten saiatzen da, besteak beste mahai inguruetan parte hartuta.

## Lanak

Besteak beste, lan hauek erakutsi ditu:
* 2025 otsailean, Dolu perinatala, erakusketa eta mahai ingurua Esku Hutsik elkartearekin elkarlanean Elorrion (Bizkaia) 15 -20 argazki, bakoitza bere argazki-oinarekin, familien testigantzei tokia eginda.
* Familiak
* Uneak, Getxon
* Maternidades (Amatasunak), Bilboko Zorrozaurren

## Sariak eta aintzatespenak

* 2024ko Esku hutsik haurdunaldi-, eta jaioberri-dolu elkartearen banakako saria jaso zuen.
* 2020an, Altako Amagandiko Edoskitzearen Argazki Lehiaketaren irabazlea
* 2019an, Altako Amagandiko Edoskitzearen Argazki Lehiaketaren irabazlea

## Erreferentziak

* 1 2 3 4 5 6 7 8 (Gaztelaniaz) «LF # 104 Nerea Garaizar: momentos de verdad» Blackkamera, Escuela de Fotografía de Bilbao 2021-01-17 (Noiz kontsultatua: 2025-02-14).
* 1 2 3 4 (Gaztelaniaz) Osorio, David Tijero. (2022-11-27). «Nerea Garaizar. Documentando el momento más mágico de la vida» David Tijero Osorio (Noiz kontsultatua: 2025-02-14).
* 1 2 3 (Gaztelaniaz) Hernández, Marta. (2024-01-28). «El respeto a las lágrimas» Deia (Noiz kontsultatua: 2025-02-19).
* 1 2 (Gaztelaniaz) Martín, Begoña. (2024-01-18). «Sorprenden a unas amigas de Vitoria con un premio inesperado: "Estamos muy contentas"» Diario de Noticias de Álava (Noiz kontsultatua: 2025-02-19).
* 1 2 Esku Hutsik. (2024-02-01). Video-resumen I premios Esku Hutsik sariak 2024 en Getxo. (Noiz kontsultatua: 2025-02-19).
* 1 2 Dolu perinatala ikusarazteko erakusketa eta mahai ingurua Elorrion, 2025 otsaila. .
* ↑ (Gaztelaniaz) ESKU HUTSIK | Esku Hutsik, no estás sola. (Noiz kontsultatua: 2025-02-19).
* ↑ «Esku hutsik bideo - Bilatu Bideoak» www.bing.com (Noiz kontsultatua: 2025-02-19).
* ↑ (Gaztelaniaz) Merino, Leire. (2025-01-28). «Elorrio reflexiona sobre el duelo perinatal con una exposición fotográfica» El Correo (Noiz kontsultatua: 2025-02-18).
* ↑ (Gaztelaniaz) Buruaga, O.. (2025-02-18). «Elorrio aborda el duelo perinatal con una exposición» Deia (Noiz kontsultatua: 2025-02-18).
* ↑ (Gaztelaniaz) belén. (2017-11-28). «Familias #1: Nerea Garaizar» Oh my mum! (Noiz kontsultatua: 2025-02-18).
* ↑ (Gaztelaniaz) Uneak fotografia- Nerea Garaizar, Getxo - Vizcaya. (Noiz kontsultatua: 2025-02-18).
* ↑ (Gaztelaniaz) «Exposición "Maternidades" de Nerea Garaizar en Zawp.» Blackkamera, Escuela de Fotografía de Bilbao 2021-06-22 (Noiz kontsultatua: 2025-02-18).

## Kanpo estekak

* Datuak: Q132561968